מספר פנימי: 565632

הכנסת העשרים

**יוזמים: חברי הכנסת** **מיקי רוזנטל**
 **אילן גילאון**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 פ/1638/20

הצעת חוק איסור הפליית עיוורים המלווים בכלבי נחייה (תיקון – כלבים בהכשרה), התשע"ה–2015

|  |  |  |
| --- | --- | --- |
| תיקון סעיף 1 | 1. | בחוק איסור הפליית עיוורים המלווים בכלבי נחייה, התשנ"ג–1993[[1]](#footnote-2) (להלן – החוק העיקרי), בסעיף 1 –  |
|  |  | (1) במקום ההגדרה "מקום ציבורי" יבוא: |
|  |  |  | ""מקום ציבורי" – כהגדרתו בסעיף 19ה לחוק שוויון זכויות לאנשים עם מוגבלות;"; |
|  |  | (2) בהגדרה "כלב נחייה", המילה "מאולף" – תימחק, ובסופה יבוא "ועבר הכשרה לתפקיד זה"; |
|  |  | (3) בסופו יבוא: |
|  |  |  | ""אומן לכלב נחייה" – אדם המגדל כלב לצורך הכשרתו לתפקיד כלב נחייה והוא בעל תעודה מטעם מרכז הדרכה לכלבי נחייה, המעידה על תפקידו כאומן לכלב נחייה; |
|  |  |  | "חוק העונשין" – חוק העונשין, התשל"ז–1977[[2]](#footnote-3); |
|  |  |  | "חוק שוויון זכויות לאנשים עם מוגבלות" – חוק שוויון זכויות לאנשים עם מוגבלות, התשנ"ח–1998[[3]](#footnote-4); |
|  |  |  | "כלב בתהליך הכשרה" – כלב הגדל אצל אומן לכלב נחייה לצורך הכשרתו לתפקיד כלב נחייה, או כלב העובר הכשרה כאמור על ידי מדריך כלבי נחייה; |
|  |  |  | "מדריך כלבי נחייה" – בוגר מרכז הדרכה לכלבי נחייה, שתפקידו להכשיר כלבי נחייה והוא בעל תעודה המעידה על הסמכתו לתפקידו; |
|  |  |  | "מרכז הדרכה לכלבי נחייה" – גוף שהוכר על ידי משרד הרווחה והשירותים החברתיים או משרד הביטחון כמרכז הדרכה להכשרת כלבי נחייה; |
|  |  |  | "נציבות שוויון זכויות לאנשים עם מוגבלות" – כמשמעותה בחוק שוויון זכויות לאנשים עם מוגבלות." |
| תיקון סעיף 3 | 2. | בסעיף 3 לחוק העיקרי, אחרי סעיף קטן (ב) יבוא: |
|  |  | "(ג) הוראות סעיפים קטנים (א) ו-(ב) יחולו גם לגבי אומן לכלב נחייה ולגבי מדריך כלבי נחייה, המוביל כלב בתהליך הכשרה, ובלבד שהתקיימו כל אלה: |
|  |  |  | (1) ברשותו תעודה המעידה על תפקידו מאת מרכז הדרכה לכלבי נחייה; |
|  |  |  | (2) כלב הנחייה מסומן בהתאם לכללים שיקבע שר הרווחה והשירותים החברתיים." |
| הוספת סעיף 3א | 3. | אחרי סעיף 3 לחוק העיקרי יבוא: |
|  |  | "תביעה אזרחית | 3א. | (א) מעשה או מחדל בניגוד להוראות סעיף 3(א) ו-(ב) הוא עוולה אזרחית, והוראת פקודת הנזיקין [נוסח חדש][[4]](#footnote-5), יחולו עליו.  |
|  |  |  |  | (ב) אדם עיוור, או נציבות שוויון זכויות לאנשים עם מוגבלות בעניינו של אדם עיוור, רשאים להגיש תביעה אזרחית בשל הפרת הוראות סעיף 3(א) ו-(ב); על תביעה כאמור יחולו הוראות סעיפים 19נא(ב)(1), 19נא(ו), 19נב, 19נג ו-19סה לחוק שוויון זכויות לאנשים עם מוגבלות. |
|

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |

 |  |  |  |  |  |  |

 |  |  |  | (ג) נציבות שוויון זכויות לאנשים עם מוגבלות רשאית להגיש תובענה לסעד של צו עשה או צו מניעה בשל הפרת הוראת סעיף 3(ג); על תביעה כאמור יחולו הוראות סעיפים 19נג ו-19סה(א), למעט פסקה (1), לחוק שוויון זכויות לאנשים עם מוגבלות, בשינויים המחויבים." |
| החלפת סעיף 4 | 4. | במקום סעיף 4 לחוק העיקרי יבוא: |
|  |  | "עונשין | 4. | (א) העובר על הוראה לפי סעיף 2, דינו – כפל הקנס הקבוע בסעיף 61(א)(1) לחוק העונשין. |
|  |  |  |  |  |  | (ב) העובר על הוראה לפי סעיף 3(א) או (ב), דינו – כפל הקנס האמור בסעיף 61(א)(3) לחוק העונשין." |
|  |  |  |  |  |  | (ג) העובר על הוראה לפי סעיף 3(ג), דינו – קנס כאמור בסעיף 61(א)(1) לחוק העונשין." |
| הוספת סעיף 4א | 5. | אחרי סעיף 4 לחוק העיקרי יבוא: |
|  |  | "החלת הוראות מחוק שוויון זכויות לאנשים עם מוגבלות  | 4א. | סעיפים 19מה, 19מח(ב) ו-19מט לחוק שוויון זכויות לאנשים עם מוגבלות יחולו על הפרת הוראות לפי סעיף 3, בשינויים המחויבים."  |

דברי הסבר

חוק איסור הפליית עיוורים המלווים בכלבי נחייה, התשנ"ג–1993 (להלן– החוק), נחקק במטרה לאסור על הפלייתם של עיוורים המלווים בכלבי נחייה לצורך הקלת ניידותם, בכניסה למקומות ציבוריים ושימוש במתקנים ציבוריים וכן בתחבורה ציבורית.

החוק קובע איסור הפלייה כאמור אך ורק לעיוור המלווה בכלב נחייה. ואולם, יש לקבוע איסור מקביל גם לגבי אנשים המשמשים כאוֹמנים לכלבים ולגורי כלבים, שאותם הם מכשירים לשמש ככלבי נחייה במשך כשנה עד שנה וחצי. בתקופה זו לומדים הכלבים והגורים לחיות במסגרת משפחתית והם נחשפים למצבים שונים בהם ייתקלו בעת תפקידם ככלבי נחייה.

בתקופה זו, המשפחה האומנת נדרשת לבצע תהליך סוציאליזציה, הכולל הליכה עם הכלב למקומות ציבוריים שונים כגון מרכזי קניות, מרכולים, מקומות בילוי ונסיעה בתחבורה ציבורית.

ככל שהכלבים והגורים ייחשפו ליותר גירויים ותהליך הסוציאליזציה יהיה יסודי יותר, יגברו סיכויי הצלחת תהליך האילוף והסיכויים שהכלב יוכל בסוף התהליך לבצע את תפקידו. כאשר הכלב לא עובר תהליך סוציאליזציה מספק בשנה הראשונה לחייו, הוא לא יוכל להיות מוכשר לתפקוד ככלב נחייה.

לאחר סיום תקופת הכשרה ראשונית זו במשפחה האומנת, עוברים הכלבים תהליך הכשרה אינטנסיבי על ידי מדריכים מוסמכים לכלבי נחייה. גם תהליך זה כולל את חשיפת הכלבים לגירויים ומצבים בהם ייתקלו במסגרת תפקידם ככלבי נחייה. לשם כך, יש צורך שגם מדריכים לכלבי נחייה ייכנסו עם כלבי הנחייה למרחבים ציבוריים.

מטרת הצעת החוק היא להסדיר את החובה לאפשר לאוֹמן לכלב נחייה ולמדריך כלבי נחייה, להיכנס למקומות ציבוריים ולהשתמש בתחבורה הציבורית, כפי שקובע החוק כיום לגבי עיוורים. לפיכך, מוצע לאפשר לאוֹמן לכלב נחייה ולמדריך כלבי נחייה להיכנס למקומות ציבוריים ולהשתמש בתחבורה הציבורית בדומה להסדר שחל על עיוורים.

כמו כן, מוצע לאפשר הגשת תביעה אזרחית בגין הפרת הוראות החוק, אולם, תביעה אזרחית על הפרה כלפי אומן לכלב נחייה או מדריך כלבי נחייה תוגש רק בידי נציבות שוויון זכויות לאנשים עם מוגבלות.

עוד מוצע לתקן את ההוראה העונשית הקיימת בחוק ולהגדיר את הקנסות שיוטלו על העובר על הוראות החוק, וכן להחיל הוראות שונות מחוק שוויון זכויות לאנשים עם מוגבלות, התשנ"ח–1998 (להלן – חוק שוויון זכויות לאנשים עם מוגבלות), בשל הפרת הוראות החוק.

בנוסף, מחליפה הצעת החוק את ההגדרה "מקום ציבורי" בהגדרה הרחבה שבחוק שוויון זכויות לאנשים עם מוגבלות.

הצעת החוק נכתבה על בסיס תזכיר חוק ממשלתי (תזכיר חוק איסור הפליית אנשים עיוורים המלווים בכלבי נחייה, התשע"ג–2013 (תיקון – מס' 1) (כלבים בהכשרה), התשע"ג–2013), שהכין משרד הרווחה והשירותים החברתיים.

הצעות חוק דומות בעיקרן הונחו על שולחן הכנסת התשע-עשרה על ידי חברי הכנסת מיקי רוזנטל ואילן גילאון (פ/1756/19), ועל ידי חבר הכנסת דב ליפמן וקבוצת חברי הכנסת (פ/2704/19).

---------------------------------

הוגשה ליו"ר הכנסת והסגנים

והונחה על שולחן הכנסת ביום

י"ט בתמוז התשע"ה – 6.7.15

1. ס"ח התשנ"ג, עמ' 48. [↑](#footnote-ref-2)
2. ס"ח התשל"ז, עמ' 226. [↑](#footnote-ref-3)
3. ס"ח התשנ"ח, עמ' 152. [↑](#footnote-ref-4)
4. דיני מדינת ישראל, נוסח חדש 10, עמ' 266. [↑](#footnote-ref-5)